Ved dannelsen af [[ministeriet Hørring]] i [[1897]] blev han indenrigsminister og fik under sin embedsperiode markante politiske resultater igennem – blandt andet Ulykkesforsikringsloven (1898), som fik sikret arbejdere imod ulykkestilfælde, Lov om kommuners ophøjelse til [[købstad|købstæder]] (som bl.a. angik [[Esbjerg]]), Lov om erhvervelse og fortabelse af [[indfødsret]] og 1899 et tillæg til Frihavnsloven. Han gennemførte også Lov om erstatningsansvar for skade ved jernbanedrift, som var en udløber af [[Gentofte-ulykken]] i 1897, men til gengæld strandede hans forslag om anlæggelse af jernbaner og færgeruter, således et om en [[dampfærge]]forbindelse mellem [[Gedser]]-[[Warnemünde]]. Han tog i august 1899 sin afsked og blev erstattet af [[Ludvig Bramsen]].
Politik Organisationer Uddannelsesinstitutioner Ledere